pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรี พร้อมด้วยรัฐมนตรีว่าการกระทรวงมหาดไทย และคณะ ลงพื้นที่ติดตามการช่วยเหลือประชาชนผู้ประสบอุทกภัยพื้นที่จังหวัดพิษณุโลก และสุโขทัย
วันพฤหัสบดีที่ 5 กันยายน 2562
นายกรัฐมนตรี พร้อมด้วยรัฐมนตรีว่าการกระทรวงมหาดไทย และคณะ ลงพื้นที่ติดตามการช่วยเหลือประชาชนผู้ประสบอุทกภัยพื้นที่จังหวัดพิษณุโลก และสุโขทัย
นายกรัฐมนตรี พร้อมด้วยรัฐมนตรีว่าการกระทรวงมหาดไทย และคณะ ลงพื้นที่ติดตามการช่วยเหลือประชาชนผู้ประสบอุทกภัยพื้นที่จังหวัดพิษณุโลก และสุโขทัย
เมื่อวันที่ 4 ก.ย. 62 เวลา 13.15 น. ที่ห้องประชุมสมเด็จพระนเรศวรมหาราช ศาลากลางจังหวัดพิษณุโลก อําเภอเมืองพิษณุโลก จังหวัดพิษณุโลก พลเอก ประยุทธ์ จันทร์โอชา นายกรัฐมนตรี เป็นประธานการประชุมพิจารณาความช่วยเหลือและแก้ไขการประสบอุทกภัยในพื้นที่จังหวัดพิษณุโลกและจังหวัดภาคเหนือ โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย และผู้บริหารระดับสูงของกระทรวงมหาดไทย ร่วมประชุมติดตามการให้ความช่วยเหลือ ซึ่งมีผู้เข้าประชุม ประกอบด้วยผู้ว่าราชการจังหวัด รองผู้ว่าราชการจังหวัดในพื้นที่ภาคเหนือ พร้อมด้วยหัวหน้าส่วนราชการ นายอําเภอ และผู้เกี่ยวข้อง
โดยก่อนการประชุม นายกรัฐมนตรี พร้อมด้วย รัฐมนตรีว่าการกระทรวงมหาดไทย และคณะ ได้ตรวจเยี่ยมการดําเนินงานและพบปะประชาชนผู้รับบริการ ณ ศูนย์ดํารงธรรมจังหวัดพิษณุโลก ซึ่งตั้งอยู่ภายในศาลากลางจังหวัดพิษณุโลก
นายพิพัฒน์ เอกภาพันธ์ ผู้ว่าราชการจังหวัดพิษณุโลก รายงานว่า จังหวัดพิษณุโลกมีพื้นที่ประสบภัย รวม 5 อําเภอ 36 ตําบล 251 หมู่บ้าน 30,072 ครัวเรือน ผู้ประสบภัย 96,229 คน โดยจังหวัดได้ประกาศเขตการให้ความช่วยเหลือแล้วจํานวน 2 อําเภอ คือ อําเภอเนินมะปราง และอําเภอวังทอง ในด้านความเสียหาย มีผู้เสียชีวิต 1 ราย บ้านได้รับความเสียหาย 262 หลัง ถนน 81 สาย พื้นที่เพาะปลูก 1.19 แสนไร่ ปศุสัตว์ 4.34 แสนตัว และด้านประมง 1.42 พันไร่ โดยในขณะนี้อยู่ในระหว่างการสํารวจมูลค่าความเสียหาย และในด้านการให้ความช่วยเหลือประชาชนเบื้องต้น จังหวัดได้จัดโรงครัวพระราชทาน รวมทั้งได้รับการสนับสนุนทั้งด้านเครื่องอุปโภค บริโภค เครื่องอุปกรณ์ และกําลังพลจากภาคส่วนต่าง ๆ อาทิ สภากาชาดไทย โดยเหล่ากาชาดจังหวัดพิษณุโลก และสถานีกาชาดที่ 13 จังหวัดตาก องค์การบริหารส่วนจังหวัดพิษณุโลก หน่วยป้องกันรักษาป่าที่พล 1 (วังทอง) โครงการเขื่อนแควน้อยอันเนื่องมาจากพระราชดําริจังหวัดพิษณุโลก พื้นที่ 2 เขตห้ามล่าสัตว์ป่าเขาพนมทอง อุทยานแห่งชาติภูหินร่องกล้า หน่วยป้องกันรักษาป่าที่พล 7 (บ้านแยง) เรือนจํากลางพิษณุโลก สํานักงานพาณิชย์จังหวัดพิษณุโลก หน่วยงานภาคเอกชน ภาคประชาชน และจิตอาสาพระราชทาน 904 วปร.
ภายหลังการประชุม นายกรัฐมนตรี รัฐมนตรีว่าการกระทรวงมหาดไทย และคณะ เดินทางไปยังพื้นที่ประสบอุทกภัยอําเภอวังทอง และลงเรือตรวจเยี่ยมพื้นที่ประสบอุทกภัยพร้อมมอบถุงยังชีพแก่ประชาชนผู้ประสบภัย จํานวน 2,200 ชุด ณ บ้านดงพลวง หมู่ที่ 7 (คุ้งหมูศรี) ตําบลวังพิกุล อําเภอวังทอง จังหวัดพิษณุโลก
จากนั้นในเวลา 17.00 น. นายกรัฐมนตรีและคณะ ตรวจเยี่ยมพื้นที่ประสบอุทกภัย ณ ประตูระบายน้ําบ้านหาดสะพานจันทร์ อําเภอสวรรคโลก จังหวัดสุโขทัย
รัฐบาลไทย-ข่าวทำเนียบรัฐบาล-นายกฯ ห้ามเจ้าหน้าที่รับสินบนแรงงานต่างด้าวช่วงสงกรานต์
วันอังคารที่ 3 เมษายน 2561
นายกฯ ห้ามเจ้าหน้าที่รับสินบนแรงงานต่างด้าวช่วงสงกรานต์
รัฐบาลผ่อนผันให้แรงงานต่างด้าวสัญชาติกัมพูชา ลาว และเมียนมา เดินทางกลับประเทศต้นทาง
นายกฯ ห้ามเจ้าหน้าที่รับสินบนแรงงานต่างด้าวช่วงสงกรานต์
ต่อจากนี้ไป ขอเชิญรับฟังไทยคู่ฟ้า ครับ
รัฐบาลผ่อนผันให้แรงงานต่างด้าวสัญชาติกัมพูชา ลาว และเมียนมา เดินทางกลับประเทศต้นทาง เพื่อร่วมงานประเพณีสงกรานต์ประจําปี 2561 ตั้งแต่วันที่ 5 - 30 เม.ย.นี้ โดยพลเอก ประยุทธ์ จันทร์โอชา นายกรัฐมนตรี เน้นย้ําว่าต้องไม่มีเจ้าหน้าที่เข้าไปมีส่วนเกี่ยวข้องกับการเรียกรับสินบนในการเดินทางกลับประเทศต้นทางของแรงงานต่างด้าวในช่วงที่มีการผ่อนผัน โดยหากพบการกระทําในลักษณะดังกล่าวจะเอาผิดกับเจ้าหน้าที่ผู้นั้นอย่างเด็ดขาด เพื่อให้เห็นว่ารัฐบาลให้ความสําคัญและเอาจริงเอาจังกับการป้องกันและปราบปรามการทุจริตคอร์รัปชัน พร้อมทั้งกําชับให้ทุกหน่วยที่เกี่ยวข้องสอดส่องดูแลแก้ไขปัญหาการค้ามนุษย์ให้เป็นตามกฎกติกาสากล เพื่อให้เกิดการยอมรับจากนานาประเทศ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-อนุทิน รับมอบเวชภัณฑ์ทางการแพทย์ และเครื่องช่วยหายใจ
วันศุกร์ที่ 24 เมษายน 2563
อนุทิน รับมอบเวชภัณฑ์ทางการแพทย์ และเครื่องช่วยหายใจ
รองนายกรัฐมนตรีและรัฐมนตรีว่าการกระทรวงสาธารณสุข รับมอบเจลแอลกอฮอล์ล้างมือ 1 ล้านขวด สําหรับ อสม.ทั่วประเทศในการลงพื้นที่ดูแลคนในชุมชน และรับมอบชุด PPE  หน้ากาก KN95  และเครื่องช่วยหายใจ สําหรับโรงพยาบาลใช้ในการดูแลรักษาผู้ป่วยโรคโควิด-19
วันนี้ (24 เมษายน 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นพ.สุขุม กาญจนพิมาย ปลัดกระทรวงสาธารณสุข และคณะผู้บริหาร รับมอบเจลแอลกอฮอล์ล้างมือ ขนาด 50 มล. จํานวน 1 ล้านขวด จากบริษัทไทยเบฟเวอเรจ จํากัด (มหาชน) และบริษัท พีที โกลบอลเคมิคอล จํากัด (มหาชน) ให้กับ อสม.ทั่วประเทศ รับมอบชุด PPE จํานวน 10,000 ชุด หน้ากาก KN95 จํานวน 100,000 ชิ้น จากหอการค้าไทย-จีน และรับมอบเครื่องช่วยหายใจ จํานวน 3 เครื่อง จากบริษัท ทีทีซี เพาเวอร์ทูลส์ จํากัด
นายอนุทินกล่าวว่า ในนามของรัฐบาลไทยและกระทรวงสาธารณสุข ขอขอบพระคุณผู้มีจิตกุศลมอบของบริจาค ซึ่งเป็นสิ่งจําเป็นในสถานการณ์ระบาดของโรคโควิด 19 ทั้งแอลกอฮอล์เจลสําหรับ อสม. ที่ทุ่มเททํางานเคาะประตูบ้านเฝ้าระวังโรคในชุมชน มอบชุด PPE. หน้ากากอนามัยให้แพทย์ พยาบาล เจ้าหน้าที่ ที่ต้องดูแลผู้ป่วยในโรงพยาบาลมีความปลอดภัยจากการติดเชื้อ เพิ่มความมั่นใจขณะปฏิบัติงาน และเครื่องช่วยหายใจเพื่อใช้ในการดูแลรักษาผู้ป่วย
“ไทยแตกต่างจากประเทศอื่น เพราะคนไทยมีความห่วงใยซึ่งกันและกัน มีจิตสํานึกในการช่วยเหลือเพื่อนร่วมชาติในยามที่มีโรคระบาดอยู่ทั่วโลก สิ่งที่ท่านได้ทําจะเป็นกุศล เป็นประโยชน์มหาศาลกับผู้ป่วย แพทย์ พยาบาลเจ้าหน้าที่กระทรวงสาธารณสุขทุกคน” นายอนุทินกล่าว
******************************** 24 เมษายน 2563
รัฐบาลไทย-ข่าวทำเนียบรัฐบาล-ก.อุตฯ ร่วมบริจาคสมทบ “กองทุนฯ ผู้ประสบวาตภัยจากพายุปาบึก
วันอังคารที่ 8 มกราคม 2562
ก.อุตฯ ร่วมบริจาคสมทบ “กองทุนฯ ผู้ประสบวาตภัยจากพายุปาบึก
ก.อุตฯ ร่วมบริจาคสมทบ “กองทุนฯ ผู้ประสบวาตภัยจากพายุปาบึก
เมื่อวันที่ 7 มกราคม 2562 นายพสุ โลหารชุน ปลัดกระทรวงอุตสาหกรรม พร้อมด้วย นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม นางอนงค์ ไพจิตรประภาภรณ์ ผู้ตรวจราชการกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม นายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ นางสาวสมจิณณ์ พิลึก ผู้ว่าการนิคมอุตสาหกรรมแห่งประเทศไทย และผู้บริหารกระทรวงอุตสาหกรรม ร่วมเงินบริจาคสมทบ “กองทุนเงินช่วยเหลือผู้ประสบสาธารณภัย สํานักงานนายกรัฐมนตรี” จํานวน 3,603,900 บาท เพื่อช่วยเหลือผู้ที่ได้รับผลกระทบจากพายุโซร้อนปาบึก” ผ่านรายการ “รวมน้ําใจไทย ช่วยวาตภัยภายใต้” โดยมีนายประยุทธ์ จันทร์โอชา นายกรัฐมนตรี เป็นผู้รับมอบ ณ ห้องส่ง 5 อาคารปฏิบัติการ บมจ.อสมท
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  7 ธันวาคม 2559
วันพุธที่ 7 ธันวาคม 2559
สรุปข่าวการประชุมคณะรัฐมนตรี  7 ธันวาคม 2559
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-สธ. เตือน ระวังเด็กป่วยโรคมือ เท้า ปาก จากเชื้อเอนเทอโรไวรัส 71
วันจันทร์ที่ 14 พฤษภาคม 2561
สธ. เตือน ระวังเด็กป่วยโรคมือ เท้า ปาก จากเชื้อเอนเทอโรไวรัส 71
กระทรวงสาธารณสุข เตือนผู้ปกครอง ระวังบุตรหลานป่วยมือ เท้า ปาก จากเชื้อเอนเทอโรไวรัส 71 หมั่นสังเกตอาการบุตรหลาน ไข้สูง ซึมลง เดินเซ เหนื่อยหอบ อาเจียนมาก หากมีอาการรุนแรงอาจหมดสติได้ ให้ไปพบแพทย์ทันทีและพักรักษาจนกว่าจะหายเป็นปกติ พร้อมแนะโรงเรียนและ
กระทรวงสาธารณสุข เตือนผู้ปกครอง ระวังบุตรหลานป่วยมือ เท้า ปาก จากเชื้อเอนเทอโรไวรัส 71 หมั่นสังเกตอาการบุตรหลาน ไข้สูง ซึมลง เดินเซ เหนื่อยหอบ อาเจียนมาก หากมีอาการรุนแรงอาจหมดสติได้ ให้ไปพบพแพทย์ทันทีและพักรักษาจนกว่าจะหายเป็นปกติ พร้อมแนะโรงเรียนและศูนย์เด็กเล็กทําความสะอาดของเล่น
นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุข กล่าวว่าโรค มือ เท้า ปาก ปกติจะไม่มีอาการรุนแรง แต่หากได้รับเชื้อเอนเทอโรไวรัส 71 หรือ อีวี 71 (EV 71) อาจถึงขั้นเสียชีวิตได้ ผู้ปกครองสามารถสังเกตอาการของบุตรหลาน หากพบว่า มีไข้ขึ้นสูง ซึมลง เดินเซ ชัก เกร็ง หายใจหอบเหนื่อย อาเจียนมาก มีภาวะขาดน้ํา ความดันโลหิตต่ํา อัตราการเต้นหัวใจผิดปกติอาจ ช็อกหมดสติ และเด็กอาจมีโอกาสหัวใจวายทําให้เสียชีวิตได้ ซึ่งในบางรายไม่พบผื่นที่บริเวณฝ่ามือ ฝ่าเท้า ให้เห็นชัดเจน
ทั้งนี้ วิธีการป้องกันการแพร่กระจายของเชื้อเอนเทอโรไวรัส 71(EV71)ทําได้โดยสอนให้บุตรหลานรักษาความสะอาด อาทิ การล้างมือ ดูแลสุขอนามัยทั่วไป ไม่พาเด็กไปสถานที่ที่มีคนเยอะ อากาศไม่ถ่ายเท เช่น ห้างสรรพสินค้า โรงภาพยนตร์ ในช่วงที่มีการระบาด รวมทั้งโรงเรียนและศูนย์เด็กเล็กควรดูแลให้มีการปฏิบัติตามมาตรฐานด้านสุขลักษณะของสถานที่อย่างสม่ําเสมอ เช่นในห้องเรียน ห้องครัว ภาชนะใส่อาหาร รวมทั้งห้องน้ํา ห้องส้วม อาคารสถานที่เครื่องเล่น หรืออุปกรณ์การเรียนการสอน ของเล่นต่างๆ ด้วยน้ํายาฆ่าเชื้อโรคเป็นประจํา
จากข้อมูลเฝ้าระวังโรค สํานักระบาดวิทยา กรมควบคุมโรค ตั้งแต่วันที่ 1 ม.ค. – 6 พ.ค. 61 พบผู้ป่วยโรคมือ เท้า ปาก จํานวน 11,326 ราย จาก 76 จังหวัด กลุ่มอายุที่พบมากที่สุด คือ อายุ 1 – 3 ปี ภาคที่มีอัตราป่วยสูงสุดคือ ภาคเหนือ 28.31 ต่อแสนประชากร ภาคกลาง 22.995 ต่อแสนประชากร ภาคใต้ 10.62 ต่อแสนประชากร ภาคตะวันออกเฉียงเหนือ 8.37 ต่อแสนประชากร ตามลําดับ โดยจังหวัดที่ไม่พบผู้ป่วยคือจังหวัดอุดรธานี
ดังนั้น หากพบว่าบุตรหลานมีอาการใกล้เคียงกับการรับเชื้อเอนเทอโรไวรัส 71 แนะนําให้พาไปพบแพทย์โดยทันที และควรแจ้งให้ทางโรงเรียนและศูนย์เด็กเล็กทราบ และหยุดอยู่บ้านจนอาการและแผลทุกแห่งหายเป็นปกติ ซึ่งใช้เวลาประมาณ 1 สัปดาห์ เพื่อป้องกันการแพร่กระจายของโรค
*********************** 14 พฤษภาคม 2561
รัฐบาลไทย-ข่าวทำเนียบรัฐบาล-ปลัดพสุฯ เปิดงาน OIE Forum 2019 "สานพลัง เสริมทัพ ปรับสู่อุตสาหกรรมอัจฉริยะ"
วันพุธที่ 11 กันยายน 2562
ปลัดพสุฯ เปิดงาน OIE Forum 2019 "สานพลัง เสริมทัพ ปรับสู่อุตสาหกรรมอัจฉริยะ"
นายพสุ  โลหารชุน ปลัดกระทรวงอุตสาหกรรม เป็นประธานเปิดงาน OIE Forum 2019 "สานพลัง เสริมทัพ ปรับสู่อุตสาหกรรมอัจฉริยะ"  ณ อาคารอิมแพ็ค ฟอรั่ม เมืองทองธานี
วันนี้ (11 กันยายน 2562) นายพสุ โลหารชุน ปลัดกระทรวงอุตสาหกรรม เป็นประธานเปิดงาน OIE Forum 2019 "สานพลัง เสริมทัพ ปรับสู่อุตสาหกรรมอัจฉริยะ" และร่วมเป็นสักขีพยานในพิธีลงนามบันทึกข้อตกลงว่าด้วยความร่วมมือด้านการเชื่อมโยงข้อมูลเพื่อส่งเสริมการพัฒนาอุตสาหกรรมระหว่าง สํานักงานเศรษฐกิจอุตสาหกรรม (สศอ.) ธนาคารพัฒนาวิสาหกิจขนาดกลางและขนาดย่อมแห่งประเทศไทย (SME D Bank) และธนาคารเพื่อการส่งออกและนําเข้าแห่งประเทศไทย (EXIM Bank) โดยมีนายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายภานุวัฒน์ ตริยางกรูศรี ผู้ตรวจราชการกระทรวงอุตสาหกรรม และผู้บริหารระดับสูงของกระทรวงอุตสาหกรรม ร่วมงาน และมีนายณัฐพล รังสิตพล ผู้อํานวยการสํานักงานเศรษฐกิจอุตสาหกรรม  ให้การต้อนรับ ณ อาคารอิมแพ็ค ฟอรั่ม เมืองทองธานี
การจัดงานดังกล่าวจัดขึ้นเพื่อสนับสนุนผู้ประกอบการให้เข้าถึงแหล่งเงินทุนได้รวดเร็ว โดยเชื่อมโยงข้อมูลร่วมกันผ่านระบบ I-Industry ซึ่งเป็นแพลตฟอร์มดิจิทัลกลางที่เชื่อมโยงการทํางานของหน่วยงานต่าง ๆ ในกระทรวงอุตสาหกรรมไว้ด้วยกันในลักษณะของฐานข้อมูลบิ๊กดาต้า ที่ช่วยตอบโจทย์และตรงใจ SMEs กลุ่มเป้าหมายมากขึ้น
นายพสุ โลหารชุน ปลัดกระทรวงอุตสาหกรรม เปิดเผยว่า กระทรวงอุตสาหกรรมให้ความสําคัญกับการปรับเปลี่ยนโครงสร้างการผลิตที่เน้นการใช้เทคโนโลยีและนวัตกรรมมาเพิ่มมูลค่าสินค้าและบริการ ควบคู่ไปกับการกระจายรายได้ไปสู่เศรษฐกิจฐานราก และเป็นมิตรกับสิ่งแวดล้อม รวมทั้งเร่งขับเคลื่อนนโยบายให้เกิดผลในทางปฏิบัติอย่างเป็นรูปธรรมในทุกมิติ ทุกสาขา ทุกระดับ และทุกพื้นที่ทั่วประเทศ ภายใต้การประสานความร่วมมือระหว่างภาครัฐ เอกชน สถาบันการศึกษา สถาบันการเงิน สื่อมวลชน รวมถึงภาคประชาชน โดยมี 5 แนวทางสําคัญคือ
1. การพัฒนาอุตสาหกรรมแห่งอนาคต (S-Curve) เพื่อให้เกิดอุตสาหกรรมใหม่ขึ้นในประเทศ 2. การยกระดับผู้ประกอบการ SMEs และ Startups ให้เติบโตและเข้มแข็ง พร้อมพัฒนาผู้ประกอบการเพื่อมุ่งสู่เศรษฐกิจที่ตอบโจทย์วิถีไทย สร้างความเข้มแข็งให้กับเศรษฐกิจฐานราก 3. การพัฒนาอุตสาหกรรมเชิงพื้นที่ (Special Economic Zone & Area-based Development) เพื่อยึดโยงการพัฒนาอุตสาหกรรมกับศักยภาพเชิงพื้นที่และกระจายรายได้ไปสู่ภูมิภาค 4. การส่งเสริมการประกอบการที่เป็นมิตรต่อสังคมและสิ่งแวดล้อม (Social and Environment) 5. การปฏิรูปกระทรวงอุตสาหกรรมไปสู่ Smart Government โดยเร่งนําระบบดิจิทัลมาใช้ในการบริการและปฏิบัติงานของกระทรวงอุตสาหกรรมในทุกมิติ
นายณัฐพล รังสิตพล ผู้อํานวยการสํานักงานเศรษฐกิจอุตสาหกรรม เปิดเผยว่า การลงนามบันทึกข้อตกลงว่าด้วยความร่วมมือด้านการเชื่อมโยงข้อมูลเพื่อส่งเสริมการพัฒนาอุตสาหกรรม ร่วมกับธนาคารพัฒนาวิสาหกิจขนาดกลางและขนาดย่อมแห่งประเทศไทย และธนาคารเพื่อการส่งออกและนําเข้าแห่งประเทศไทย จะเป็นมิติใหม่ของความร่วมมือกันระหว่างหน่วยงานภาครัฐกับสถาบันทางการเงิน ในการเชื่อมโยงข้อมูลเข้าร่วมกันผ่านระบบ i-Industry ส่งผลให้มีการให้บริการแหล่งเงินกู้ที่เชื่อมโยงกับนโยบายของกระทรวงอุตสาหกรรมและสามารถใช้ข้อมูลจาก Big Data ในการดําเนินนโยบายและมาตรการสนับสนุนที่ตอบโจทย์และตรงกับกลุ่มเป้าหมายได้มากขึ้น #กระทรวงอุตสาหกรรม #OIEFORUM2019
รัฐบาลไทย-ข่าวทำเนียบรัฐบาล-อยู่ห่างกันไว้  #โควิด -19
วันพฤหัสบดีที่ 30 กรกฎาคม 2563
อยู่ห่างกันไว้  #โควิด -19
สวมหน้ากากอนามัยให้เป็นนิสัย เพื่อชีวิตที่ปลอดภัยและเพื่อสังคมส่วนรวม
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงสาธารณสุข ชื่นชมโครงการ PPK Cancer CONNECTs โรงพยาบาลพระปกเกล้า ศูนย์ความเป็นเลิศโรคมะเร็งภาคตะวันออก ลดรอคอยรักษา ลดอัตราตาย
วันอาทิตย์ที่ 22 กันยายน 2562
รัฐมนตรีช่วยว่าการกระทรวงสาธารณสุข ชื่นชมโครงการ PPK Cancer CONNECTs โรงพยาบาลพระปกเกล้า ศูนย์ความเป็นเลิศโรคมะเร็งภาคตะวันออก ลดรอคอยรักษา ลดอัตราตาย
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ภายหลังตรวจเยี่ยมโรงพยาบาลพระปกเกล้า จังหวัดจันทบุรี ว่า ขอชื่นชมโรงพยาบาลพระปกเกล้าที่สามารถทําการตรวจวินิจฉัยรักษาได้ครอบคลุมเทียบเท่าโรงพยาบาลขนาดใหญ่ในกรุงเทพ ด้วยทีมแพทย์ผู้เชี่ยวชาญ
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ภายหลังตรวจเยี่ยมโรงพยาบาลพระปกเกล้า จังหวัดจันทบุรี ว่า ขอชื่นชมโรงพยาบาลพระปกเกล้าที่สามารถทําการตรวจวินิจฉัยรักษาได้ครอบคลุมเทียบเท่าโรงพยาบาลขนาดใหญ่ในกรุงเทพ ด้วยทีมแพทย์ผู้เชี่ยวชาญโรคหัวใจ โรคมะเร็ง และเทคโนโลยีที่มีมาตรฐานและทันสมัย ลดรอคอยเพิ่มความสะดวกการเข้าถึงบริการโดยเฉพาะแอปพลิเคชั่นPPKCancerCenterCONNECTs เป็นการนําเทคโนโลยีมาใช้ อาทิ line@ มาช่วยในการคําให้ปรึกษา คือ “line@เพื่อนคีโมพระปกเกล้า” ตลอด 4 เดือน ให้คําปรึกษาไปแล้วกว่า 500 ครั้ง ทําให้ผู้ป่วยไม่ต้องเดินทางเข้ามาที่โรงพยาบาลเพื่อรับการบริการสามารถลดความแออัดได้อีกทางหนึ่ง line@เพื่อนไอโอพระปกเกล้า ดูแลผู้ป่วยที่ได้รับการรักษาด้วยยากระตุ้นภูมิคุ้มกัน ,line@คลินิกรวมใจ สําหรับผู้ป่วยที่ต้องได้รับการดูแลแบบประคับประคอง line@PPKCancerCenter เพื่อสื่อสาร และให้ความรู้เรื่องการป้องกันโรคมะเร็งสําหรับประชาชน
นอกจากนี้ มีการพัฒนาระบบบริหารจัดการเพื่อลดระยะเวลาการรอคอย และเพิ่มคุณค่าการรอคอย ได้แก่ 1.ระบบ Smart คิว เป็น application QueQ ที่แบ่งคนไข้ให้ได้รับการรักษาแบบวันเดียวกลับบ้าน เช่น คนไข้ต่างจังหวัด จะสลับการตรวจกับคนไข้ในพื้นที่เพื่อให้คนไข้สามารถมาตรวจและให้ยาเคมีบําบัด ได้ทันในวันเดียวกัน 2.Tele-Medicine : ทางศูนย์เลือกให้คําปรึกษา ผ่านทาง application ที่ได้มีประสบการณ์ในการให้บริการ telemedicine มากกว่า 7 หมื่นครั้ง ใน 1 ปีครึ่ง เพื่อทําให้ผู้ป่วยที่อยู่ไกล เช่น จ.สระแก้ว ไม่ต้องเดินทางและสามารถให้การรักษา ที่ปลอดภัยเป็นความลับผู้ป่วยรวมทั้งสั่งยาแบบ E-Prescription ได้เสมือนอายุรแพทย์มะเร็งวิทยา ที่รพ.ปลายทาง และ 3. Smiley Rabbit Score แบบประเมินความพึงพอใจ ผู้ให้บริการเมื่อมารับบริการเสร็จแล้ว ด้วยการลงคะแนนด้วยบัตร QueQ
ทั้งนี้ โรงพยาบาลพระปกเกล้า เป็นโรงพยาบาลศูนย์ 755 เตียง มีผู้ป่วยนอกใช้บริการปีละ 7 แสนราย ผู้ป่วยในกว่า 5 หมื่นราย รักษามะเร็งครบวงจรประกอบไปด้วยการผ่าตัด การให้ยาเคมี การฉายแสงรังสีรักษา และการดูแลแบบประคับประคอง โดยเฉพาะอย่างยิ่งการพัฒนาเรื่องการฉายแสงรังสีรักษา ที่เริ่มฉายแสงแก่ผู้ป่วย 4 รายแรกแล้วเมื่อ 20 กันยายน 2562 และจะเปิดอย่างเป็นทางการในเดือนพฤศจิกายน 2562 มีผู้ป่วยรายใหม่เข้ารับการรักษาประมาณ 1,800 ราย โรคมะเร็งที่พบบ่อยในผู้ป่วยชาย ได้แก่ มะเร็งปอด และตับ โรคมะเร็งที่พบบ่อยในผู้ป่วยหญิง ได้แก่ มะเร็งเต้านม และมะเร็งปากมดลูก
******************************************** 22 กันยายน 2562
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิจัดหลุมจอดสำหรับอากาศยานที่ต้องหยุดทำการบินชั่วคราวตามประกาศของสำนักงานการบินพลเรือนแห่งประเทศไทย [กระทรวงคมนาคม]
วันศุกร์ที่ 17 เมษายน 2563
ท่าอากาศยานสุวรรณภูมิจัดหลุมจอดสําหรับอากาศยานที่ต้องหยุดทําการบินชั่วคราวตามประกาศของสํานักงานการบินพลเรือนแห่งประเทศไทย [กระทรวงคมนาคม]
ท่าอากาศยานสุวรรณภูมิจัดหลุมจอดสําหรับอากาศยานที่ต้องหยุดทําการบินชั่วคราวตามประกาศของสํานักงานการบินพลเรือนแห่งประเทศไทย
ฉบับที่ 396/2563
ท่าอากาศยานสุวรรณภูมิจัดหลุมจอดสําหรับอากาศยานที่ต้องหยุดทําการบินชั่วคราวตามประกาศของสํานักงานการบินพลเรือนแห่งประเทศไทย
ท่าอากาศยานสุวรรณภูมิ (ทสภ.) บริษัท ท่าอากาศยานไทย จํากัด (มหาชน) (ทอท.) กระทรวงคมนาคม จัดหลุมจอดอากาศยานที่ต้องหยุดทําการบินชั่วคราวตามประกาศของสํานักงานการบินพลเรือนแห่งประเทศไทย (กพท.) จากสถานการณ์การแพร่ระบาดของโรคติดต่อเชื้อไวรัสโคโรน่า 2019 (COVID-19)
นายกิตติพงศ์ กิตติขจร รองผู้อํานวยการ ทสภ. สายปฏิบัติการ 1 ทอท. กล่าวว่า เนื่องจากสถานการณ์การแพร่ระบาดของโรคติดต่อเชื้อไวรัสโคโรนา 2019 (COVID-19) ส่งผลให้สายการบินที่ทําการบิน ณ ทสภ. ต้องหยุดทําการบินชั่วคราว ตามประกาศของ กพท. ทําให้อากาศยานต้องจอดค้าง ณ ทสภ. เป็นจํานวนมาก ส่งผลให้หลุมจอดอากาศยานที่กําหนดไว้ไม่เพียงพอต่อการให้บริการนั้น ทสภ. จึงได้จัดทําแผนการกําหนดจุดจอดอากาศยานชั่วคราว (Temporary Aircraft Parking) สําหรับจอดอากาศยานของสายการบินที่ได้รับผลกระทบจากสถานการณ์ดังกล่าว โดยใช้พื้นที่บนทางขับ T18 ซึ่งเป็นทางขับเส้นใหม่ที่ก่อสร้างเสร็จเรียบร้อยแล้ว เพื่อใช้ในการขับเคลื่อนอากาศยานบริเวณอาคารเทียบเครื่องบินรองหลังที่ 1 (Midfield Satellite: SAT-1) ด้านทิศเหนือ เป็นจุดจอดอากาศยานชั่วคราวสําหรับอากาศยาน Code E จํานวน 16 ลํา เพื่อลดผลกระทบการขับเคลื่อนของอากาศยานในพื้นที่ทางขับอื่น ๆ โดย ทสภ. ได้ขอความเห็นชอบการดําเนินการจาก กพท. เรียบร้อยแล้ว ทั้งนี้ เมื่อวันที่ 15 เมษายน 2563 เวลา 14.00 น. เจ้าหน้าที่ กพท. ได้เข้าตรวจสอบความพร้อมการเปิดใช้งานทางขับเส้นดังกล่าวทั้งในด้านมาตรฐานและความปลอดภัยตามข้อกําหนดของ กพท.
ทั้งนี้ ทสภ. จะเริ่มนําอากาศยานของบริษัท การบินไทย จํากัด จํานวนทั้ง 16 ลํา เข้าจอด ณ จุดจอดอากาศยานชั่วคราว บนทางขับ T18 ตั้งแต่วันที่ 16 เมษายน 2563 เวลา 09.00 น. เป็นต้นไป จนกว่าสถานการณ์จะกลับคืนสู่สภาวะปกติหรือสิ้นสุดระยะเวลาที่สายการบินได้รับอนุญาตให้หยุดทําการบินชั่วคราว โดย ทสภ. พร้อมสนับสนุนการดําเนินการของหน่วยงานที่เกี่ยวข้องให้สามารถร่วมกันผ่านพ้นวิกฤตนี้ไปด้วยกัน
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม พร้อมภริยา ร่วมทำบุญเนื่องในพระราชพิธีทรงบำเพ็ญพระราชกุศลสตมวาร ครบ 100 วัน
วันอาทิตย์ที่ 22 มกราคม 2560
รัฐมนตรีว่าการกระทรวงอุตสาหกรรม พร้อมภริยา ร่วมทําบุญเนื่องในพระราชพิธีทรงบําเพ็ญพระราชกุศลสตมวาร ครบ 100 วัน
20 มค 60 รัฐมนตรีว่าการกระทรวงอุตสาหกรรม พร้อมภริยา ร่วมทําบุญเนื่องในพระราชพิธีทรงบําเพ็ญพระราชกุศลสตมวาร ครบ 100 วัน
วันที่ 20 มกราคม 2560 นายอุตตม สาวนายน รัฐมนตรีว่าการกระทรวงอุตสาหกรรม พร้อมภริยา ร่วมทําบุญเนื่องในพระราชพิธีทรงบําเพ็ญพระราชกุศลสตมวาร ครบ 100 วัน ถวายพระบรมศพพระบาทสมเด็จพระปรมินทรมหาภูมิพลอดุลยเดช โดยมี พล.อ.ประยุทธ์ จันทรโอชา นายกรัฐมนตรี เป็นประธานในพิธีทําบุญตักบาตรพระสงฆ์ ณ ตึกสันติไมตรี ทําเนียบรัฐบาล
รัฐบาลไทย-ข่าวทำเนียบรัฐบาล-กระทรวงดิจิทัลเพื่อเศรษฐกิจและสังคมชี้แจง ข้อเรียกร้องแก้ปัญหาผู้บริโภค
วันศุกร์ที่ 29 ธันวาคม 2560
กระทรวงดิจิทัลเพื่อเศรษฐกิจและสังคมชี้แจง ข้อเรียกร้องแก้ปัญหาผู้บริโภค
กระทรวงดิจิทัลเพื่อเศรษฐกิจและสังคมชี้แจง ข้อเรียกร้องแก้ปัญหาผู้บริโภค
วันที่ 27 ธันวาคม 2560 นาวาอากาศเอก สมศักดิ์ ขาวสุวรรณ์ รองปลัดกระทรวง ในฐานะโฆษกกระทรวง กระทรวงดิจิทัลเพื่อเศรษฐกิจและสังคม ชี้แจงกรณีข้อเรียกร้องแก้ปัญหาผู้บริโภค ตามที่นางนฤมล เมฆบริสุทธิ์ หัวหน้าศูนย์พิทักษ์สิทธิผู้บริโภค เผยสถานการณ์ปัญหาผู้บริโภคระหว่างเดือน ม.ค. – พ.ย. 60 มียอดร้องเรียนจํานวน 1,153 ราย ผ่านช่องทางต่าง ๆ ดังนี้
ในกรณีของการโฆษณาขายสินค้าผ่านระบบออนไลน์ ที่มีลักษณะหลอกลวงให้ผู้ซื้อหลงเชื่อ สําคัญผิดในคุณสมบัติ หรือ บรรยายสรรพคุณเกินจริง นั้น กระทรวงดิจิทัลเพื่อเศรษฐกิจและสังคม ได้มีการติดตามเฝ้าระวังการกระทําที่ผิดกฎหมายบนสื่อออนไลน์มาโดยตลอด หากตรวจสอบแล้วพบว่าเป็นความผิดจริง อาจเข้าข่ายเป็นความผิดตาม พ.ร.บ.ว่าด้วยการกระทําความผิดเกี่ยวกับคอมพิวเตอร์ พ.ศ. 2550 และที่แก้ไขเพิ่มเติม มาตรา 14 (1) อันเป็นการนําเข้าสู่ระบบคอมพิวเตอร์ซึ่งข้อมูลอันเป็นเท็จ โดยประการที่น่าจะเกิดความเสียหายแก่ประชาชน ซึ่งต้องระวางโทษจําคุกไม่เกิน 5 ปี หรือ ปรับไม่เกิน 100,000 บาท และศาลอาจสั่งให้ระงับการเข้าถึง หรือ ลบข้อมูลหลอกลวงนั้นออกจากระบบ หรือ ดําเนินการอื่น ๆ ตามที่ศาลเห็นสมควรได้ โดยกระทรวงฯ ได้ประสานงาน กับ สคบ. สตช. และหน่วยเกี่ยวข้อง เพื่อดําเนินการตามอํานาจหน้าที่มาโดยตลอด ซึ่งที่ผ่านมาได้มีการยื่นคําร้องต่อศาลเพื่อขอระงับการทําให้แพร่หลายซึ่งข้อมูลโฆษณาขายสินค้าที่มีลักษณะหลอกลวงมาอย่างต่อเนื่อง ตามที่ตรวจพบหรือที่ได้รับแจ้ง นอกจากนี้ ประชาชน ก็สามารถร่วมกันสอดส่องและแจ้งเบาะแสให้หน่วยงานรัฐ หรือ ผู้ให้บริการสื่อออนไลน์ต่าง ๆ ดําเนินการตรวจสอบได้อีกทางหนึ่ง เพื่อช่วยกันดูแลสิทธิของผู้บริโภคไม่ให้ถูกเอารัดเอาเปรียบจากผู้ขายหรือผู้ให้บริการ ซึ่งที่ผ่านมา กระทรวงฯ ได้ประชาสัมพันธ์ให้ประชาชนใช้ความระมัดระวังในการรับข่าวสาร และการทําธุรกรรมทางอิเล็กทรอนิกส์ ผ่านช่องทางออนไลน์ เช่น Facebook YouTube Twitter และ เว็บไซต์สังคมออนไลน์ต่าง ๆ อย่างต่อเนื่อง เพื่อลดความเสียหายที่จะเกิดขึ้นจากการหลอกลวงผ่านสื่อออนไลน์
-----------------------
รัฐบาลไทย-ข่าวทำเนียบรัฐบาล-สธ. เผยผลสำรวจพบประชาชนถึงร้อยละ 4 ไม่สวมหน้ากากอนามัยเมื่อป่วยโรคระบบทางเดินหายใจ [กระทรวงสาธารณสุข]
วันอาทิตย์ที่ 26 เมษายน 2563
สธ. เผยผลสํารวจพบประชาชนถึงร้อยละ 4 ไม่สวมหน้ากากอนามัยเมื่อป่วยโรคระบบทางเดินหายใจ [กระทรวงสาธารณสุข]
สธ. เผยผลสํารวจพบประชาชนถึงร้อยละ 4 ไม่สวมหน้ากากอนามัยเมื่อป่วยโรคระบบทางเดินหายใจ
กระทรวงสาธารณสุขเผยผลสํารวจพฤติกรรมการสวมหน้ากากป้องกันโรคของประชาชนในช่วงสถานการณ์การระบาดของโรคโควิด 19 ครั้งล่าสุดพบร้อยละ 4 ระบุไม่สวมหน้ากากอนามัยเมื่อมีอาการไข้ และหวัด เช่น ไอ จาม มีน้ํามูก ชี้เป็นพฤติกรรมที่ไม่ควรกระทําเพราะเสี่ยงทั้งแพร่เชื้อไปให้ผู้อื่นและรับเชื้อเพิ่ม
วันนี้ (26 เมษายน 2563) ที่ ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จังหวัดนนทบุรี นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค กล่าวว่า ในขณะนี้ประเทศไทยอยู่ในช่วงที่ประชาชนเริ่มผ่อนคลายจากจํานวนผู้ป่วยที่ลดลงอย่างต่อเนื่อง เริ่มมีการเดินทาง พบปะกันมากขึ้น ที่สําคัญ คือ ต้องเข้มงวดมาตรการป้องกันโรค การรักษาระยะห่างอย่างน้อย 2 เมตร สวมใส่หน้ากากผ้าหรือหน้ากากอนามัย หมั่นล้างมือ ไม่สัมผัสจมูก ปาก หรือขยี้ตา ทั้งนี้ กรมควบคุมโรคได้ทําการสํารวจพฤติกรรมการสวมหน้ากากของประชาชนในช่วงสถานการณ์การระบาดของโรคโควิด 19 ต่อเนื่องจํานวน 5 ครั้ง โดยครั้งที่ 5 เมื่อสัปดาห์ที่ผ่านมา พบว่าเมื่อมีอาการไข้ และหวัด เช่น ไอ จาม มีน้ํามูก ประชาชนจะสวมหน้ากากป้องกันการแพร่เชื้อถึงร้อยละ 83 และสวมหน้ากากอนามัยเพื่อป้องกันไม่ให้รับเชื้ออีกร้อยละ 12 แต่มีร้อยละ 4 ที่ตอบไม่สวมหน้ากากป้องกัน ซึ่งเป็นพฤติกรรมที่น่าเป็นห่วงที่จะแพร่โรคให้คนอื่นได้
“ต้องขอกระตุ้นเตือนสังคม เมื่อคนกลับมาทํางาน พบปะกันมากขึ้น การสวมหน้ากากผ้าหรือหน้ากากอนามัยเป็นเรื่องที่จําเป็น ต้องทําอย่างเคร่งครัด เพราะเป็นปราการด่านสุดท้ายในการป้องกันเชื้อออกจากตัวผู้ป่วย รวมทั้งเป็นการป้องกันการรับเชื้อจากผู้อื่น” นายแพทย์โสภณกล่าว
นายแพทย์โสภณ กล่าวต่อว่า สําหรับการออกปฏิบัติการค้นหาผู้ป่วยหรือผู้ติดเชื้อเชิงรุก โดยตรวจคัดกรองกลุ่มเสี่ยงต่อการแพร่ระบาดของภาคเอกชนนั้น ขอความ
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 2 พฤษภาคม 2563
วันเสาร์ที่ 2 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 2 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 2 พฤษภาคม 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่2 พฤษภาคม 2563
สถานการณ์ผู้ติดเชื้อไวรัสโคโรนา2019ในประเทศไทยรายงานวันนี้ มีผู้ป่วยกลับบ้านได้ถึงร้อยละ 92.11 ของผู้ป่วยทั้งหมด (กลับบ้าน 13 ราย รวมกลับบ้านสะสม 2,732 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 180 ราย หรือคิดเป็นร้อยละ 6.07 ของผู้ป่วยทั้งหมด
ขณะนี้ จํานวนผู้ป่วยรายใหม่ลดลง รายงานวันนี้ 6 ราย (ลําดับที่ 2,961 - 2,966) เป็นผู้ที่มีประวัติสัมผัสกับผู้ป่วยยืนยันรายก่อนหน้านี้ 2 ราย พบจากการลงพื้นที่ค้นหาเชิงรุกในชุมชน จังหวัดภูเก็ต 2 ราย และพบผู้ที่เดินทางมาจากต่างประเทศ เข้า State Quarantine 2 ราย (จากอินเดีย และญี่ปุ่น เข้า State Quarantine ที่กรุงเทพฯ) ไม่มีรายงานผู้เสียชีวิต
จากมาตรการผ่อนปรนทําให้มีวันหยุดยาวในช่วงสัปดาห์นี้ ประชาชนจํานวนมากได้เดินทางไปยังต่างจังหวัด หรือภูมิลําเนาเพื่อพบ พ่อ แม่ ญาติ พี่ น้อง เพื่อเป็นการป้องกันการแพร่กระจายของโรคโควิด 19 แนะนําให้เข้มมาตรการ เว้นระยะห่าง สวมหน้ากากอนามัย หรือหน้ากากผ้า ล้างมือบ่อยๆ โดยเฉพาะผู้ที่เดินทางจากพื้นที่เสี่ยงที่พบผู้ป่วยจํานวนมาก อาทิ กรุงเทพฯ นนทบุรี ภูเก็ต เป็นต้น ขอให้ระมัดระวัง เลี่ยงการคลุกคลีสัมผัสกับผู้อื่นแบบใกล้ชิด งดการสวมกอดกัน โดยเฉพาะกับญาติผู้ใหญ่หรือผู้ที่มีโรคประจําตัว เนื่องจากมีความเสี่ยงสูงต่อการติดเชื้อ หากป่วยอาจเกิดอาการรุนแรงได้ ขอให้แสดงความเคารพ ความรัก ด้วยการกราบไหว้โดยเว้นระยะห่าง 1-2 เมตร และทุกคนต้องสวมใส่หน้ากากผ้า หรือหน้ากากอนามัยเมื่ออยู่ด้วยกัน หากรับประทานอาหารร่วมกันต้องใช้ช้อนกลางส่วนตัว หรือดีที่สุดคือการแยกสํารับอาหาร เพื่อป้องกันการแพร่เชื้อสู่คนในครอบครัวและคนที่รัก
สรุปภาพรวมวันนี้มีผู้ป่วยรายใหม่ 6 ราย กลับบ้านวันนี้ 13 ราย รวมสะสม 2,732 ราย ยังรักษาอยู่ในโรงพยาบาล 180 ราย ผู้เสียชีวิตรวม 54 ราย ทําให้มีผู้ป่วยสะสมทั้งสิ้น 2,966 ราย
************************************** 2 พฤษภาคม2563